KLASA: 400-02/16-01/01

URBROJ: 2163/01-10-01-16-14

**BILJEŠKE UZ FINANCIJSKE IZVJEŠTAJE ZA RAZDOBLJE**

**01.01.2017. – 31.12.2017.**

Osnovna škola Vladimira Nazora Pazin

52 000 Pazin

Šetalište Pazinske gimnazije 9

Šifra županije: 18

Šifra grada: 321

RKP: 10782

MB: 03450252

OIB: 39968504705

Razina: 31

Razdjel: 0

Šifra djelatnosti: 8520

Razdoblje: 01.01.2017. – 31.12.2017.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Prihodi i primici

Ukupno ostvareni prihodi i primici za razdoblje od 01.01.2017. – 31.12.2017. godine evidentirani na AOP-u 629 iznose 28.646.008 kuna. Sastoje se od prihoda poslovanja u iznosu 28.619.820 kuna (AOP 001) i prihoda od prodaje nefinancijske imovine koji se odnose na otkup stanova u iznosu 26.188 kuna (AOP 289).

AOP 057 Pomoći od izvanproračunskih korisnika odnosi se na pomoći od HZZZ-a za stručno osposobljavanje bez zasnivanja radnog odnosa, a koje u 2017. godini nismo dobili.

AOP 063 Pomoći proračunskim korisnicima iz proračuna koji im nije nadležan odnosi se na:

* tekuće pomoći od općina za financiranje produženog boravka, za dječje odmaralište “Špadići”, za financiranje logopeda
* kapitalne pomoći općina za glazbeni odjel
* pomoći iz Istarske županije za financiranje županijskih natjecanja i provođenje projekta Zavičajne nastave,
* pomoći iz Grada Pule i Grada Pazina za financiranje plaća za asistente u nastavi za učenike s teškoćama u razvoju
* prihode iz Državnog proračuna za plaće i naknade zaposlenicima te pomoći za učenike s teškoćama u razvoju.

Povećanje u odnosu na prethodnu godinu posljedica je povećanja ukupnih prihoda za plaće i naknade zaposlenicima zbog povećanja osnovice za plaće.

AOP 075 Prihodi od financijske imovine odnose se na kamate i depozite po viđenju i manji su u odnosu na prošlu godinu zbog zatvaranja žiro računa i prelaska na riznicu Grada Pazina.

AOP 111 Prihodi po posebnim propisima odnose se: na prihode od učenika za sufinanciranje školske kuhinje, produženog boravka, glazbene škole, izleta; na prihode s naslova osiguranja.

U 2017. godini uplatnice za školsku kuhinju počeli smo izdavati na kraju mjeseca za tekući mjesec te su nam prihodi manji u odnosu na prošlu godinu.

AOP 124 Prihodi od pruženih usluga odnose se na prihode od učenika za dječje odmaralište “Špadići”, za školsku knjižnicu te na prihode za otkup i najam stanova, najam školskih prostora i prihode od pružanja usluga Dječjem vrtiću i GSŠ Jurja Dobrile Pazin.

Povećanje u odnosu na prošlu godinu je zbog zajedničkog korištenja kotlovnice s GSŠ Jurja Dobrile Pazin za čije potrebe OŠ nabavlja lož ulje.

AOP 127 Donacije od pravnih i fizičkih osoba izvan općeg proračuna odnose se na tekuće i kapitalne donacije trgovačkih društava i fizičkih osoba te HŠSS za financiranje sportskih natjecanja pri ŠSD “Mladost”.

AOP 131 Prihodi iz nadležnog proračuna odnose se na:

* prihode Grada Pazina za decentralizirane izdatke u iznosu od 2.902.994 kuna,
* prihode iz općih prihoda i primitaka Grada Pazina za financiranje plaća učitelja produženog boravka, stručno usavršavanje zaposlenika, dnevnice učiteljima za terenske nastave, nabava opreme, tekuće i investicijsko održavanje, financiranje plaće logopeda i drugo u iznosu od 558.575 kuna.

Odstupanje u odnosu na prošlu godinu je zbog uplata djela sredstava u 2016. godini, a koji se odnose na 2015. godinu.

AOP 147 Ostali pirhodi se najvećim djelom odnose na prihode za osiguranje učenika koje financiraju roditelji učenika. Razlog odstupanja u odnosu na prošlu godinu je nabavljanje mapa i kutija za tehničku kulturu preko Škole u 2016. godini.

AOP 302 Prihodi od prodaje proizvedene dugotrajne imovine odnose se na prihode od prodaje stanova na kojima postoji stanarsko pravo. Razlog odstupanja u odnosu na prošlu godinu je otplata stanova u cjelosti od stane nekoliko zaposlenika.

Rashodi i izdaci

Ukupno ostvareni rashodi i izdaci za razdoblje od 01.01.2017. – 31.12.2017. godine evidentirani na AOP-u 630 iznose 28.830.369 kuna. Sastoje se od rashoda poslovanja u iznosu 27.574.293 kuna (AOP 148) i rashoda za nabavu nefinancijske imovine u iznosu 1.256.076 kuna (AOP 341).

AOP 149 Rashodi za zaposlene odnose se na plaće i naknade (pomoći, otpremnine, jubilarne, regres, božićnicu, dar djeci) zaposlenicima s pripadajućim doprinosima i porezima, a financiraju se iz Državnog proračuna, proračuna Grada Pazina i Općina za učitelje produženog boravka i logopeda te Grada Pule za asistente u nastavi.

Povećanje u odnosu na prethodnu godinu posljedica je povećanja ukupnih rashoda za plaće i naknade zaposlenicima najvećim djelom zbog povećanja osnovica za plaće.

AOP 160 Materijalni rashodi odnose se na rashode za redovito poslovanje škole kao što su stručno usavršavanje zaposlenika, uredski i ostali materijal, namirnice za potrebe školske kuhinje, energija, sitni inventar, materijal i usluge tekućeg investicijskog održavanja, usluge prijevoza, telefona i pošte, komunalne usluge, računalne usluge, najamnine za Glazbenu školu, zdravstveni pregledi zaposlenika, ugovori o djelu, premije osiguranja i drugo.

Kod naknada troškova zaposlenima (AOP 161) nema odstupanja u odnosu na prošlu godinu.

Rashodi za materijal i energiju (AOP 166) veći su u odnosu na prošlu godinu zbog veće potrošnje lož ulja jer je u 2017. godini OŠ nabavljala lož ulje za GSŠ Jurja Dobrile Pazin s kojom dijeli zajedničku kotlovnicu.

Rashodi za usluge (AOP 174) manji su u odnosu na prošlu godinu zbog manjih usluga tekućeg investicijskog održavanja.

AOP 194 Financijski rashodi odnose se na troškove platnog prometa za održavanje računa i manji su u odnosu na prošlu godinu zbog zatvaranja žiro računa Škole i prelaska na riznicu Grada Pazina.

AOP 253 Naknade građanima i kućanstvima odnosi se na rashode za sufinanciranje prijevoza i marende za učenike s teškoćama u razvoju te nema odstupanja u odnosu na prošlu godinu.

AOP 354 Rashodi za nabavu proizvedene dugotrajne imovine odnose se na nabavu računala, projektora, pametnih ploča, uredskog namještaja, kuhinjske opreme, glazbene opreme za potrebe Glazbene škole i nabavu knjiga za potrebe knjižnica.

AOP 393 Rashodi za dodatna ulaganja na nefinacijskoj imovini odnose se rekonstrukciju školskih zgrada.

Financijski rezultat

AOP 632 Ostvaren je manjak prihoda nad rashodima u iznosu od 184.361 kuna.

AOP 636 Manjak prihoda i primitaka za pokriće u sljedećem razdoblju iznosi 92.505 kuna.

Analitički podaci

AOP 641 Stanje novčanih sredstava na kraju izvještajnog razdoblja iznosi 0,00 kuna zbog zatvaranja žiro računa i prelaska na riznicu Grada Pazna.

AOP 643 prosječan broj zaposlenih u Osnovnoj školi Vladimira Nazora Pazin je 204. Broj zaposlenih se kroz mjesece mijenja jer se zbog posla koji ne trpi odgodu za svako bolovanje učitelja zapošljava zamjena.

**BILJEŠKE UZ IZVJEŠTAJ O OBVEZAMA**

AOP 001 Stanje obveza 1. siječnja koje su prenesene iz prošle godine iznosi 2.301.661 kuna, a najvećim dijelom se odnose na nepodmirene obveze za plaću za 12. mjesec 2016. godine.

AOP 037 Stanje dospjelih obveza na kraju izvještajnog razdoblja iznosi 190.084 kune. Odnosi se na obveze za kamate prema Petrol-u d.o.o. u iznosu od 83.117 kuna čiju obvezu podmirivanja ima Grad Pazin te obveze za materijal i usluge i nabavu nefinancijske imovine koje nisu podmirene zbog nepravovremenog dolaska računa na adresu Škole.

AOP 090 Stanje nedospjelih obveza iznosi 2.008.304 kune, a odnosi se na:

* međusobne obveze proračunskih korisnika u iznosu od 7.310 kune (bolovanja iznad 42 dana),
* obveze za zaposlene u iznosu od 1.708.945 (plaća za prosinac 2017. godine koja je isplaćena 10. siječnja 2018. godine),
* obveze za materijalne rashode 242.494 kuna s dospijećem do kraja siječnja 2018. godine,
* obveze za nabavu nefinancijske imovine 49.555 kuna s dospijećem do kraja siječnja 2018. godine.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

AOP 111 Osnovno obrazovanje u iznosu od 26.489.927 kuna odnosi se na rashode poslovanja i nabavu nefinancijske imovine bez rashoda za školsku kuhinju.

AOP 122 Dodatne usluge u obrazovanju u iznosu od 2.340.441 kuna odnose se na rashode za prehranu učenika.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE**

AOP 018 Promjene u obujmu imovine iznose 8.582 kune jer je godišnjim popisom imovine utvrđen višak osnovnih sredstava od 8.342 kune i višak sitnog inventara od 240 kuna.

**BILJEŠKE UZ BILANCU**

AOP 001 Imovina i potraživanja na dan 31.12.2017. godine iznosila je 34.564.338 kuna što odgovara obavezama i izvorima.

AOP 002 Nefinancijska imovina Škole iznosi 31.529.973 kune. Za dugotrajnu imovinu primjenjuju se stope otpisa iz Pravilnika o proračunskom računovodstvu i Računskom planu, a ispravak vrijednosti knjižen je na teret izvora vlasništva. Za kratkotrajnu imovinu, sitni inventar, primjenjuje se stopostotni otpis.

Sadašnja vrijednost postrojenja i opreme na kraju 2017. godine je za 4,1 % veća nego je bila početkom godine što znači da je nabava nove imovine veća nego ispravak vrijednosti.

Sadašnja vrijednost knjiga je na kraju 2017. godine za 24,2 % manja nego je bila početkom godine, jer je ispravak vrijednosti veći nego nabava novih knjiga.

AOP 063 Financijska imovina Škole iznosi 3.034.365 kuna. Sastoji se od obveznica, dionica i udjela u glavnici, potraživanja te kontinuiranih rashoda budućih razdoblja.

AOP 073 Ostala potraživanja u iznosu od 105.499 kuna odnose se na potraživanja za bolovanja na teret HZZO i potraživanja prema Gradu Pazinu za kamate prema Petrol-u d.o.o iz prijašnjih godina.

AOP 081 Zajmovi u iznosu od 177.853 kuna odnose se na zajmove za otkup stanova na kojima je postojalo stanarsko pravo.

AOP 117 Obveznice u iznosu od 518.974 kuna odnose se na otkup stanova u devizama ili staroj deviznoj štednji, a koje su uplaćene u Državni proračun.

AOP 134 Dionice i udjeli u glavnici u iznosu 4.383 kune su dionice u Erste banci.

AOP 140 Potraživanja za prihode poslovanja u iznosu od 479.920 kuna odnose se na:

* potraživanja za pružene usluge u iznosu od 99.408
* potraživanja iz proračuna općina koji nije nadležan u iznosu od 125.891
* potraživanja za prihode uplaćene u proračun u iznosu od 254.621.

AOP 158 Rashodi budućih razdoblja iznose 1.747.736 kuna i odnose se na plaću za prosinac 2017. godine.

AOP 163 Obveze Škole 31.12.2017. godine su 2.198.389 kuna. Odnose se na obveze prema dobavljačima za isporučenu robu i izvršene usluge, obveze za zaposlene za prosinac 2017. godine te na obveze za nabavu nefinancijske imovine.

AOP 225 - Iznos 32.233.156 kuna su vlastiti izvori iz proračuna i ostali vlastiti izvori (stambena).

AOP 233- Iznos od 1.461.908 kuna odnosi se na višak prihoda poslovanja.

AOP 236 - Iznos od 1.554.413 kuna odnosi se na manjak prihoda od nefinancijske imovine nakon provedene obvezne korekcije rezultata za iznose kapitalnih pomoći iz proračuna koji nije nadležan, kapitalnih donacija trgovačkih društava i ostalih subjekata te prihode iz nadležnog proračuna za financiranje rashoda za nabavu nefinancijske imovine.

Prema čl. 14. Pravilnika o financijskom izvještavanju uz Bilancu ne prilažemo obvezne bilješke jer nemamo iskazane podatke u bilanci.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  | Datum: | 31.01.2018. |  |  |  |
|  |  |  |  |  |  |  | Odgovorna osoba |
|  |  |  | Osoba za kontaktiranje: | KRISTINA PAMIĆ, dipl. oec. | |  | (potpis) |
|  |  |  |  |  |  |  |  |
|  |  |  | Telefon za kontakt: | 052/624-121 | |  |  |
|  |  |  |  |  |  |  | \_\_\_\_\_\_\_\_\_\_\_\_\_\_\_ |
|  |  |  | Odgovorna osoba: | ZDENKA TURKALJ-ČOHILJ, dipl. ped. | |  | M.P. |